Niel, Charlenè se klein Daniel gebore | Netwerk24
Niel, Charlenè se klein Daniel gebore
Deur Ügen Vos 19 Desember 2018 21:33
Die foto van klein Daniel se voetjie wat Niel van Deventer op Facebook gedeel het. Foto: Facebook
Die vervaardiger en skrywer Niel van Deventer en die aktrise Charlenè Brouwer het 'n vroeë Kersgeskenk gekry. Dié bondeltjie vreugde se naam is Daniel Bergh van Deventer, en hy is Woensdag om 14:34 in Kaapstad gebore.
Van Deventer het Woensdag gesê Brouwer, wat 'n natuurlike watergeboorte sonder verdowing gehad het, is "die braafste persoon wat ek nog gesien het".
"Wow – ek weet nie wat om te sê nie. Dit was die ongelooflikste ervaring gewees," het hy Woensdag gesê.
"Alles het perfek uitgewerk. Die mense hier (by die fasiliteit waar Brouwer geboorte geskenk het) was net soos, super amazing.
"My vrou is 'n super mens, sy is 'n super trooper. Ja, ons seuntjie is nou hierso. Nou begin die sports en die pret. Lekker!"
Van Deventer het Woensdag 'n foto van klein Daniel op sy Facebook-blad gedeel met die inskrywing: "Ek het nooit gedink dit is moontlik om lief te wees, soveel bewondering te hê en om soveel respek te hê as wat ek op hierdie oomblik vir Charlenè Brouwer het nie."